Mladić (27) i djevojka (25) sumnjiče se da su pokrenuli biznis ilegalne prodaje oružja kojeg su slali poštom, doznaje se od PU Zagrebačke.

Sumnja se da je 27-godišnjak ilegalno nabavljao veću količinu oružja, eksploziva i streljiva, a potom je predavao osumnjičenoj radi daljnje preprodaje. Putem interneta dogovorio je prodaju jedne strojnice marke Thompson zasad nepoznatoj osobi na području Austrije.

Foto: PUZ

Strojnicu su potom zajedno zapakirali u kartonsku kutiju, lažno naveli sadržaj pošiljke i ime pošiljatelja, a potom je osumnjičena predala pošiljku u poštanski ured. Naknadnim rendgenskim pregledom utvrđeno je da se ne radi o sadržaju koji je bio naveden na paketu već o strojnici. Temeljem naloga obavljena je pretraga prostorija koje koriste osumnjičeni te su pronađene i oduzete tri puške, dva pištolja, veća količina streljiva, 200 grama TNT-a, prijenosno računalo i više mobilnih telefona. Nakon kriminalističkog istraživanja osumnjičeni su predani pritvorskom nadzorniku, a nadležnom državnom odvjetništvu podnijeta je kaznena prijava.

>> Krijumčarenje oružja: Uhićen Darko Petruša koji je dvije godine bio u bijegu